Wilfred T. Neill

Si Wilfred T. Neill (1922–2001) Amerikanong herpetologist asin autor. An pangaran niya binubuhay sa pangaran sayantipko kan inapod na sentral Florida'ng crowned snake, an Tantilla relicta neilli, asin sa Sentral Amerikanong parakakan-atol na halas, an Sibon sanniolus neilli.

Kaamayi nin buhay
Si Wilfred Trammell Neill, Jr., namundag sa Augusta, Georgia, kan Enero 12, 1922. Siya naggradwar sa edad na 19 na may bitbit na B.S. sa University of Georgia. Siya nagsirbe sa Army Air Force sa [[South West Pacific theatre kan Ikaduwang Gerang Pankinaban|South Pacific]] durante kan Ikaduwang Gerang Pankinaban.

Pag'aadal
Pakagera, si Neill nagtukdo Biology asin Zoology sa Augusta, Georgia, asin sa Richmond Academy asin pa sa Augusta Junior College. Kan 1949, siya nagbali sa ki E. Ross Allen na Reptile Institute sa Silver Springs, Florida, komo Research Director.

Si Neill iyo an enot na nagtaong deskripsyon kan inapod na Everglades rat snake (Elaphe obsoleta rossalleni, sarong subspecies kan Elaphe obsoleta, 1949), kan Gulf hammock dwarf siren (Pseudobranchus striatus lustricolus, sarong subspecies kan Pseudobranchus striatus, 1951), kan one-toed amphiuma (Amphiuma pholeter, 1964), asin kan southern Florida rainbow snake (Farancia erytrogramma seminola,sarong subspecies kan Farancia erytrogramma, 1964).

Kan 1966, si herpetologist na si  Sam Rountree Telford, Jr. pigduholan onra si Neill sa pagtao kan saiyang pangaran sa bagong deskubreng subspecies kan Florida crowned snake (Tantilla relicta), na inapod niyang Tantilla relicta neilli. Siring man, sarong subspecies kan pygmy snail-eating snake, Sibon sanniolus neilli, ipigngaran saiya sa pag'onra ninda Henderson, Hoevers, asin Wilson kan 1977.Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . (Neill, p. 188).

Kan 1956 an ki Neill na libro tituladong The Story of Florida's Seminole Indians napublikar kan Great Outdoors Publishing of St Petersburg, Florida. An libro asin mga retrato nagpapahayag kan historya asin kultura kan tribung ini asin may kaiba pang mahusay na mga drawing na an autor an nagguhit.

Si Neill nagpublikar kan maimpluiwensyang obra dapit sa biolohiya kan buaya kan 1971: The Last of the Ruling Reptiles: Alligators, Crocodiles, and their Kin.

Helang asin kagadanan
An hawak ni Neill nagmate nin pagroro' pakapangyari siya nakagat nin marara nin halas kan taon 1978. Ini ika-41 nang pagkatokwag saiya nin halas na makamandag na gayo. Siya nagadan sa pneumonia kan Pebrero 19, 2001, sa Lakeland, Florida.

Toltolan

Panluwas na takod
 Florida Museum of Natural History Crocodile Specialist Group newsletter (vol. 20, no. 1, 2001)
 Obituary: Center for North American Herpetology

Kategorya:mGA 1922 na kamundagan
Kategorya:mGA 2001 na kagadanan
Kategorya:Mga Amerikanong herpetologist
Kategorya:Mga nagtapos sa University of Georgia
Kategorya:Mga soldados sa United States Army Air Force
Kategorya:Mga personahe sa United States Army kan World War II
Kategorya:Mga ika-20ng siglong mga Amerikanong zoologist
en:Wilfred T. Neill